|  |  |
| --- | --- |
| **Cyfadran:** | GWASANAETHAU CYMUNED A GWASANAETHAU I BLANT  |
| **Uwchadran:** | YMYRRAETH TYMOR BYR I OEDOLION |
| **Adran:** | CYMORTH GARTREF |
| **Uned:** | SWYDDI ACHLYSUROL GOFAL CARTREF |
| **Teitl y swydd:** | GWEITHIWR GOFAL CARTREF - SWYDDI ACHLYSUROL  |
| **Rhif y swydd ar Vision:** | 15069 |
| **Graddfa:** | GR5 |
| **Yn atebol i:** | GORUCHWYLWYR |
| **Swyddi sy'n ateb i'r swydd yma:** | Dd/B |
| **Carfan:** | CYMORTH GARTREF |
| **Lefel Gwiriad y Gwasanaeth Datgelu a Gwahardd:** | MANWL |
| **Canolfan/Swyddfa:** | TŶ ELÁI (GWEITHIO YN ARDALOEDD CWM RHONDDA, CWM CYNON, TAF ELÁI) |
| **Dyddiad y disgrifiad:** | 25/7/18 |

## Disgrifiad Swydd a MANYLEB Person

**Amcanion Allweddol**

**Gweithio'n rhan o'n Gwasanaeth Cymorth yn y Cartref fel gweithiwr gofal cartref, gan gynorthwyo a gofalu am unigolion i'w galluogi nhw i fyw'n ddiogel ac yn y modd mwyaf annibynnol posibl yn eu cartrefi eu hunain.**

**Cadw at bolisïau a gweithdrefnau'r Cyngor, cod ymddygiad Gofal Cymdeithasol Cymru ar gyfer gweithwyr gofal cymdeithasol a gofynion cofrestru.**

# CYFRIFOLDEBAU PENODOL

* Gweithio'n uniongyrchol gydag unigolion, a'u cynorthwyo i fagu sgiliau a chynnal annibyniaeth cymaint â phosibl.
* Gweithio gan ddefnyddio dull sy'n canolbwyntio ar yr unigolyn, gan gydnabod natur unigryw pob person a defnyddio hyn fel sail ar gyfer cynllunio a darparu gofal.
* Darparu gwasanaethau gofal personol a sicrhau bod urddas, preifatrwydd a dewis unigol yn cael eu hyrwyddo ar bob adeg.
* Parchu barn a dymuniadau'r unigolion a'r cynhalwyr, gan hyrwyddo'u hawliau a'u buddion.
* Ymdrechu i sefydlu a chynnal ymddiriedaeth a hyder yr unigolion a'r cynhalwyr.
* Hyrwyddo lles, barn a rheolaeth yr unigolion a'r cynhalwyr, wrth eu cynorthwyo nhw i fod yn ddiogel.
* Parchu hawliau'r unigolion wrth geisio sicrhau nad yw eu hymddygiad yn eu niweidio nhw eu hunain neu bobl eraill.
* Gweithredu gyda gonestrwydd a chynnal ymddiriedaeth a hyder y cyhoedd yn y proffesiwn gofal cymdeithasol.
* Bod yn gyfrifol am ansawdd eich gwaith a chymryd cyfrifoldeb dros gynnal a datblygu gwybodaeth a sgiliau.
* Sicrhau bod lles pobl wrth wraidd y gofal a'r cymorth.

* Cyfathrebu'n effeithiol ag unigolion, cynhalwyr, goruchwylwyr, swyddogion dyletswydd gan roi gwybod am unrhyw bryderon neu newidiadau i les, cynnydd neu becyn gofal yr unigolyn.
* Cynnal cofnodion priodol a chywir o ran cynnydd yr unigolion sy'n derbyn gwasanaeth gofal cartref.
* Dilyn a hyrwyddo arferion gweithio diogel a monitro galwadau ar bob adeg, yn unol â pholisïau a gweithdrefnau Iechyd a Diogelwch.
* Mynychu a chymryd rhan mewn hyfforddiant a mynd ati i ddatblygu sgiliau.
* Bod yn gyfrifol am sicrhau bod safon y gwaith yn bodloni'r cod ymarfer ar gyfer gweithiwr cymdeithasol.
* Bod yn gyfrifol am gofrestru gyda Gofal Cymdeithasol Cymru, a chynnal yr aelodaeth hynny.
* Ymateb i unrhyw bryderon o ran achosion o gam-drin oedolion sy'n agored i niwed, neu ymddygiad amhriodol tuag atyn nhw a rhoi gwybod i'r rheolwr llinell.

Gweithredu cyfrifoldebau iechyd a diogelwch yn unol â dogfen ‘Cyfrifoldebau Iechyd a Diogelwch’ yr Is-adran.

Cyflawni unrhyw ddyletswyddau a chyfrifoldebau rhesymol eraill sy'n gymesur â'r swydd ar gais Cyfarwyddwr y Gwasanaeth, neu yng ngoleuni cyfle cytûn, i ddatblygu'n broffesiynol.

BYDD CYNNWYS Y DDOGFEN YMA'N CAEL EI ADOLYGU O BRYD I'W GILYDD GAN YMGYNGHORI Â DEILIAD Y SWYDD. MAE'N BOSIBL BYDD Y DISGRIFIAD SWYDD YN NEWID YN SGIL HYNNY.

*Mae diogelu plant ac oedolion sy'n agored i niwed yn gyfrifoldeb craidd pob un o'n gweithwyr.*

*Dylech chi roi gwybod i Hwb Diogelu Amlasiantaeth Cwm Taf am unrhyw bryderon sydd gyda chi o ran diogelu.*

MANYLEB PERSON

Mae'r fanyleb yma'n nodi gwybodaeth a/neu gymwysterau, profiad yn y gorffennol a chymwyseddau personol, a fyddai'n ddelfrydol ar gyfer y swydd benodol yma.

Mae'r adrannau **Gwybodaeth/Cymwysterau a Phrofiad** yn disgrifio'r gallu technegol sy'n angenrheidiol er mwyn gwneud y swydd yma'n llwyddiannus.

Mae'r adran **Cymwyseddau'n** disgrifio'r mathau o sgiliau (heb fod yn dechnegol), y galluoedd a'r nodweddion personol a fyddai gan y person sy'n ddelfrydol ar gyfer y swydd benodol yma. Mae'r cymwyseddau yn disgrifio sut y byddai'r person hwnnw, yn ddelfrydol, yn gweithio gyda phobl eraill a sut y byddai'n ymgymryd â'i gyfrifoldebau.

Mae'r adran **Amodau Arbennig a Gofynion Proffesiynol** yn disgrifio unrhyw briodoleddau eraill yng ngoleuni'r amgylchiadau penodol sy'n ymwneud â'r swydd yma.

|  |  |  |
| --- | --- | --- |
| **PRIODOLEDD** | HANFODOL | **DYMUNOL** |
| GWYBODAETH/ ADDYSG  | Sgiliau Cymraeg Lefel 1 – Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma. Edrychwch ar y Canllaw Sgiliau Iaith Gymraeg ar-lein: www.rctcbc.gov.uk/SgiliauCymraeg.NVQ/QCF Lefel 2 Iechyd a Gofal Cymdeithasol, neu ymrwymiad a pharodrwydd i gwblhau'r Diploma QCF perthnasol o fewn dwy flynedd.Gwybodaeth/dealltwriaeth o anghenion pobl sydd â salwch neu anabledd.Ymwybyddiaeth o bwysigrwydd cynnal hawliau, dewis, urddas a phreifatrwydd pobl.Wedi cofrestru â Gofal Cymdeithasol Cymru fel gweithiwr gofal cymdeithasol, neu fod â pharodrwydd i gofrestru erbyn 2020. | Sgiliau Cymraeg Lefel 2 - Lefel 5. Am wybodaeth am y lefelau, bwriwch olwg ar ein canllawiau Lefelau Sgiliau Cymraeg, sydd i'w gweld yn adran y Gwasanaethau Cymraeg ar wefan Cyngor RhCT.Dealltwriaeth o weithdrefnau diogelu.Egwyddorion adsefydlu. NVQ/QCF Lefel 3 mewn Iechyd a Gofal Cymdeithasol.Profiad o weithio yn y gymunedProfiad o ymgymryd â gweithgareddau i hyrwyddo annibyniaeth.Gwybodaeth a dealltwriaeth o'r cod ymddygiad ar gyfer gweithwyr gofal cymdeithasol. |
| PROFIAD | Profiad o ddarparu gofal a chymorth i bobl o bob oedran sydd â salwch neu anabledd. | Profiad o ddilyn cynllun gofal ac ysgogi unigolion i adennill sgiliau a chynnal annibyniaeth lle bo modd.Ymrwymiad i Bolisïau Iechyd a Diogelwch ym maes gofal, a phofiad ohonyn nhw.  |
| **CYMWYSEDDAU**   | **Fframwaith Cymwyseddau Gofal Cymunedol a Chymdeithasol** |
| Gweithio gyda Newid | Bod yn fodlon rhoi cynnig ar ffyrdd newydd o weithio ac yn hyblyg wrth wneud hynny. |
| **Cyfathrebu'n Effeithiol** | **Paratoi adroddiadau a chofnodion clir, cywir a chyfredol.** |
| **Ennyn ffydd defnyddwyr y gwasanaeth** | **Parchu unigrywiaeth, teimladau a chredoau defnyddwyr y gwasanaeth, ynghyd â'u hawl i breifatrwydd ac i wneud dewisiadau.**Canolbwyntio ar yr unigolyn, a dangos cydymdeimlad wrth ymateb i'w les emosiynol a seicolegol. |
| **Sicrhau Canlyniadau** | **Dangos cymhwysedd proffesiynol a sicrhau canlyniadau o safon uchel yn gyson.** |
| Cydymffurfio â gofynion Iechyd a Diogelwch | Gwybod am yr holl weithdrefnau perthnasol ar gyfer Iechyd a Diogelwch.Rhoi gwybod am unrhyw beryglon neu ddamweiniau i'r bobl gywir bob amser. |
| Hybu Datblygiad Proffesiynol | Bod yn agored i ddulliau gwahanol o ddatblygu, e.e. hyfforddiant, darllen, mentora, dysgu trwy brofiad.Ymroi i gyfleoedd dysgu a datblygu. |
| AMODAU ARBENNIG A GOFYNION PROFFESIYNOL | Y gallu i weithio yn unol ag anghenion Defnyddwyr y Gwasanaeth gan gynnwys oriau anghymdeithasol a dros y penwythnos. Y gallu i weithio'n hyblyg yn unol ag anghenion y gwasanaeth a'r gallu i weithio yn rhan o garfan.Y modd i deithio neu gael mynediad i gludiant priodol er mwyn cyflawni holl ofynion y swydd.Yn Weithiwr Cymdeithasol cofrestredig gyda Gofal Cymdeithasol Cymru erbyn 2020.Gwiriad Manwl gan y Gwasanaeth Datgelu a Gwahardd.  |